شوکت سبزواری

ڈاکٹر شوکت سبزواری (پیدائش: 13 اکتوبر، 1908ء - وفات: 19 مارچ، 1973ء) پاکستان سے تعلق رکھنے والے اردو کے ممتاز ماہرِ لسانیات، نقاد، محقق اور شاعر تھے جو اپنی کتابوں اردو لسانیات، اردو قواعد اور اُردو زبان کا اِرتقا کی وجہ سے دنیائے اردو میں شہرت رکھتے ہیں۔

حالات زندگی 
ڈاکٹر شوکت سبزواری 13 اکتوبر، 1908ء کو میرٹھ، برطانوی ہندوستان میں پیدا ہوئے۔ ان کا اصل سید شوکت علی تھا۔ انہوں نے فارسی، عربی اور اردو میں ایم اے اور بعد ازاں اردو لسانیات میں پی ایچ ڈی کی۔ تقسیم ہند کے بعد پہلے ڈھاکہ یونیورسٹی میں صدر شعبہ اردو و فارسی کے فرائض انجام دیے، اس کے بعد کراچی میں ترقی اردو بورڈ (موجودہ اردو لغت بورڈ) کے مدیر اور پھر مدیرِ اعلیٰ رہے۔

تصانیف و خدمات 
 اردو لسانیات
 اُردو زبان کا اِرتقا
 اردو قواعد
 داستانِ زبانِ اردو
 غالب-فکر وفن
 نئی پُرانی قدریں
 فلسفہ کلام ِغالب
”ڈاکٹرشوکت سبزواری۔جدید لسانی تناظر“ کے عنوان سے محمد عثمان بٹ ایک اہم مضمون 2021ء میں شائع ہوا۔ اس مضمون میں انھوں نے شوکت سبزواری کی لسانی خدمات کا مختصراً تحقیقی و تنقیدی جائزہ پیش کیا ہے۔

وفات 
ڈاکٹر شوکت سبزواری 19 مارچ، 1973ء کو کراچی، پاکستان میں انتقال کر گئے اور پاپوش نگر قبرستان میں سپردِ خاک ہوئے۔

حوالہ جات 

1908ء کی پیدائشیں
1973ء کی وفیات
اردو ادبی ناقد
اردو تنقید نگار

اردو محققین
بیسویں صدی کے پاکستانی شعرا
پاکستانی اردو شعرا
پاکستانی لغت نگار
پاکستانی محققین
پاکستانی مسلم شخصیات
کراچی کے مصنفین
پاپوش نگر قبرستان میں مدفون شخصیات